تہران میں سعودی سفارتخانے پر حملہ

2 جنوری 2016ء بروز ہفتہ ممتاز سعودی شیعہ عالم نمر باقر النمر کی پھانسی کو عدالتی قتل قرار دیتے ہوئے اس کے خلاف دنیا کے بہت سے ممالک کے ساتھ ساتھ ایران کے بھی کئی شہروں میں شدید احتجاج کیا گیا۔ تہران میں ہونے والے مظاہرے میں مشتعل مظاہرین نے سعودی عرب کے سفارتخانے کی عمارت کو آگ لگانے کی کوشش بھی کی تھی اور عمارت میں موجود فرنیچر کو توڑ دیا ہے۔ وہاں پر موجود عینی شاہدین کا یہ بھی کہنا ہے کہ

رد عمل 
رد عمل کے طور پر سعودی عرب کی حکومت نے سرکاری سطح پر ایران سے تحریری طور پر احتجاج کیا ہے۔ اس پر ایران کی طرف سے یہ جواب آیا کہ سنی مسلک کی حکومت والے سعودی عرب کی جانب سے شیخ نمر کو پھانسی دیا جانا مہنگا پڑے گا۔ اس سے پہلے سعودی عرب کی وزارت داخلہ نے بیان جاری کیا تھا کہ اہل تشیع عالم شیخ نمر النمر سمیت 47 افراد کو موت کی سزا پر عملدرآمد کر دیا گیا ہے کیونکہ یہ افراد دہشت گردی کے مرتکب تھے۔

ایمنیسٹی انٹرنیشنل نے 47 افراد کو موت کی سزا دینے کو انسانی حقوق کی خلاف ورزی اور سیاسی بنیادوں پر دی جانے والی سزا قرار دیا ہے۔

شیخ نمر کا پس منظر 
ان افراد میں سیاسی مخالفین کو بھی دہشت گرد قرار دے دیا گیا۔ جن میں سے ایک شیخ نمر تھے جو کبھی بھی مسلح نہیں ہوئے اور عرصے سے سعودی بادشاہی کے خلاف آواز بلند کرتے ہوئے پر امن احتجاج پر زور دیتے آئے تھے۔

پہلی بار 
دو برس پہلے جب شیخ نمر پر گولی بھی چلائی گئی اور ان کو ہی گرفتار کیا گیا تھا تو سعودی عرب میں کئی دنوں تک کشیدگی رہی تھی۔ اکتوبر 2016ء میں نمر باقر النمر کو پھانسی کی سزا سنائے جانے کی تصدیق کی گئی تھی، بی بی سی کے مطابق ان کے بھائی نے بتایا کہ نمر النمر کو ملک میں ’بیرونی مداخلت‘ چاہنے، حکمرانوں کی ’نافرمانی کرنے‘ اور سکیورٹی فورسز کے خلاف ہتھیار اٹھانے کا مجرم قرار دیا گیا تھا۔

شیخ نمر کا رد عمل 
شیخ نمر نے اپنے خلاف لگائے جانے والے سیاسی الزامات (آمریت کے خلاف احتجاج اور سعودی شاہی حکمرانوں کو ظالم، متعصب اور غاصب جانتے ہوئے ان کی نافرمانی) سے کبھی انکار نہیں کیا، تاہم ان کے حامی ہمیشہ سے کہتے چلے آئے ہیں کہ شیخ نمر نے کبھی تشدد کو فروغ نہیں دیا بلکہ ہمیشہ پرامن احتجاج کی حمایت کی۔
وہ اپنی معروف تقریر میں کہتے ہیں:-
سعودی حکومت کہتی ہے کہ ہم ایک غیر ملک کے اشارے پر یہ سب کچھ کر رہے ہیں ،وہ ہم پر تشدد کے جواز کے لیے یہ غلط الزام تراشتی ہے اور غیر ملک سے اکثر ان کی مراد ایران ہوتا ہے۔
میں اس الزام کا جواب تاریخ سے دوں گا
1978ء کا سال تھا جب عوامیہ صوبے کے لوگ اپنی عزت نفس کی بحالی کے لیے اٹھ کھڑے ہوئے تھا اور اس وقت سعودی فوج قطیف پر ٹوٹ پڑی تھی۔
یہ انتفاضہ ، آزادی کی تحریک دسمبر 1978ء میں شروع ہوئی تھی جب شاہ ایران کی حکومت ابھی قائم تھی ، ایران میں انقلاب نہیں آیا تھا اور یہ اس انقلاب کے آنے سے چار ماہ پہلے کا قصّہ تھا۔۔۔
ہمارا ایران یا کسی اور ملک سے کوئی تعلق نہیں ہے ، ہم اپنی لڑائی خود لڑرہے ہیں ، ہم اپنی اقدار سے جڑے ہیں (جو کسی سے مستعار نہیں لی ہوئیں ) ہم ان کا دفاع کریں گے – اگر چہ سرکاری میڈیا ہمارے موقف کو کتنا ہی مسخ کیوں نہ کرے۔

عوامی احتجاج پر زور 
سنہ 2011ء میں بی بی سی کو انٹرویو دیتے ہوئے شیخ نمر کا کہنا تھا کہ وہ ’ہتھیاروں کی بجائے حکام کے خلاف عوام کی دھاڑ کے حامی ہیں کیونکہ ’ لفظ کا ہتھیار گولی سے زیادہ طاقتور ہوتا ہے کیونکہ حکام ہتھیاروں کی لڑائی سے مالی مفاد حاصل کرتے ہیں

مزید دیکھیے 
 شیعہ سنی تعلقات

حوالہ جات 

2016ء کے نزاعات
ایران سعودی عرب تعلقات
ایران میں 2016ء
ایران–سعودی عرب پراکسی جنگ
بین الاقوامی تعلقات میں 2016ء
تہران میں اکیسویں صدی
سعودی عرب میں 2016ء
سفارتی واقعات
شیعہ سنی تعلقات